Like ved vadestedet er det rester av en mur. Det er to slike lange murer på Målsjøens østside. Disse er etter muntlig tradisjon knyttet opp mot jakt på rein. Sørsamene holdt til på Finnaunet, som ligger på Målsjøens vestside. Her overnattet samene når de var på reise til Nidaros. Trolig ble reinen drevet til Målsjøen, for å bli slaktet der for videre salg i Trondheim. Sist utført like før andre verdenskrig.